Oficialusis leidinys L 072 , 18/03/1988 p. 0016 - 0019

specialusis leidimas suomių kalba: skyrius 3 tomas 26 p. 0112

specialusis leidimas švedų kalba: skyrius 3 tomas 26 p. 0112



Komisijos Reglamentas (EEB) Nr. 700/88 1988 m. kovo 17 d. nustatantis tam tikras išsamias taisykles dėl importo į Bendriją tvarkos taikymo tam tikroms gėlėms, kurių kilmės šalis yra Kipras, Izraelis ir Jordanija EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1987 m. gruodžio 21 d. Tarybos reglamentą (EEB) Nr. 4088/87, nustatantį lengvatinių importo muitų taikymo sąlygas tam tikroms gėlėms, kurių kilmės šalis yra Kipras, Izraelis ir Jordanija [1], ypač į jo 5 straipsnio 1 dalį, kadangi Reglamentas (EEB) Nr. 4088/87 nustato tarifų tvarką šiems keturiems produktams: vienažiedžiams (žiedas) gvazdikams ir daugiažiedžiams (šakelė) gvazdikams, stambiažiedėms rožėms ir smulkiažiedėms rožėms, kurių kilmės šalis yra Kipras, Izraelis ir Jordanija, numatant lengvatinio muito taikymą kiekvieno jų atžvilgiu, kai importo kaina atitinka mažiausią nustatytą kainą Bendrijos gamintojų atžvilgiu; kadangi nustatant išsamias taikymo taisykles reikia apibrėžti kiekvieną minimą produktą ir būdą, kuriuo nustatomos Bendrijos gamintojų ir importo kainos; kadangi, dėl rožių, atsižvelgiant į didelę Bendrijoje auginamų veislių įvairovę ir faktą, kad kiekis labai svyruoja, nelygu rinka ir metų laikas, gamintojų kainas reikia nustatyti atsižvelgiant į kainos vidurkį, nustatytą remiantis užregistruotomis kainomis tų bandomųjų veislių, kurios tarp Bendrijoje išauginamų laikomos tipiškiausiomis; kadangi dauguma skintų gėlių, importuojamų iš pirmiau minėtų šalių, yra labai puikios kokybės ir paprastai atitinka Bendrijos standartus, nustatytus I klasės produktams; kadangi nustatant gamintojų kainas, reikia remtis vyraujančiomis šių I klasės kokybės produktų kainomis; kadangi nustatant gamintojų kainas, pernelyg dideliais laikomi svyravimai, kurių nepaisoma, pagal Reglamento (EEB) Nr. 4088/87 3 straipsnio 2 dalies antrą pastraipą, yra 40 % ar didesni kainų svyravimai virš arba žemiau už per trejus ankstesnius metus toje pačioje rinkoje užregistruotą vidutinę kainą; kadangi nustatant reprezentatyviąsias rinkas, reikia atsižvelgti į Bendrijos gamintojų rinkas ir Bendrijos importo rinkas, kuriose sudaroma daugiausia sandorių ir esama daugiausia kainų kotiruočių; kadangi turi būti numatyta, kad susijusios valstybės narės privalo pranešti Komisijai visą informaciją, reikalingą pirmiau minėtų kainų nustatymui; kadangi šiame Reglamente numatytos priemonės atitinka Gyvų augalų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Kiekvienam iš keturių Reglamento (EEB) Nr. 4088/87 1 straipsnyje nurodytų augalų, vienažiedžiams (žiedas) gvazdikams ir daugiažiedžiams (šakelė) gvazdikams, stambiažiedėms rožėms, smulkiažiedėms rožėms, Bendrijos gamintojų kainos nustatomos dviejų iš eilės savaičių laikotarpiui, remiantis kasdieninėmis kainomis, užregistruotomis kiekvienoje reprezentatyvioje gamintojų rinkoje, kiekvienai iš I priede išvardytų bandomųjų veislių. Bandomosios veislės apibrėžiamos kaip tos veislės, kurių pirmiau minėtose rinkose parduodama daugiausiai, o kalbant apie rožes, didžiausiais kiekiais parduodamos veislės yra tos, kurios paminėtos II priede. Vienažiedžių (žiedas) gvazdikų ir daugiažiedžių (šakelė) gvazdikų atveju, Bendrijos gamintojų kainos atitinkamai nustatomos žiedų ir šakelių rūšims. Pirmoje pastraipoje nurodytos kasdieninės bandomųjų veislių kainos registruojamos I klasės kokybės produktams, nustatytiems pagal Tarybos reglamento (EEB) Nr. 234/68 [2] 3 straipsnį, neatsižvelgiant į ilgio kodus; su produktų pateikimu susiję kaštai įtraukiami į registruojamas kainas. Siekiant nustatyti Bendrijos gamintojų kainą, kasdieninės kainos nepaisomos, kai reprezentatyvioje rinkoje jos yra 40 % ar daugiau virš ar žemiau vidutinės kainos, užregistruotos toje pačioje rinkoje per trejus ankstesnius metus per tą patį laikotarpį. 2 straipsnis Reglamento (EEB) Nr. 4088/87 3 straipsnio 2 dalyje nurodytos reprezentatyvios gamintojų rinkos yra šios: —Vokietija: | Neuss, | —Prancūzija: | Hyères-Ollioules, Nice, Rungis, | —Italija: | Pescia, San Remo, | —Nyderlandai: | Aalsmeer, Westland. | 3 straipsnis Reglamento (EEB) Nr. 4088/87 2 straipsnyje nurodytos reprezentatyvios importo rinkos yra šios: —Vokietija: | Cologne, Neuss, | —Prancūzija: | Rungis, | —Nyderlandai: | Aalsmeer, Westland, | —Jungtinė Karalystė: | Covent Garden. | Importo rinkos, kuriose bet kuriam nurodytų produktų ir bet kuriai nurodytai kilmės šaliai buvo užregistruoti esminiai sandoriai, laikomos reprezentatyviomis. 4 straipsnis Kiekvienoje reprezentatyvioje importo rinkoje, atsižvelgiant į kiekvieną iš keturių 1 straipsnyje nurodytų produktų, ir į kiekvieną iš kilmės šalių — Kiprą, Izraelį, ir Jordaniją — didmeninės prekybos importo etape importuojamų produktų kainos už vienetą registruojamos kasdien, į kainą įtraukiant muitą. 5 straipsnis Valstybės narės, kuriose yra reprezentatyvios gamintojų rinkos, praneša Komisijai kasdienines kainas už bandomąsias veisles tą savaitę, kuri seka po kiekvieno dviejų savaičių laikotarpio, kuriam būna nustatyta Bendrijos gamintojų kaina. 6 straipsnis Valstybės narės, kuriose yra reprezentatyvios importo rinkos, kiekvieną prekybos dieną, apie kiekvieną iš minėtų keturių produktų, apie kiekvieną rinką ir apie kiekvieną iš 4 straipsnyje minėtų kilmės šalių, Komisijai praneša: - pagal 4 straipsnį užregistruotas kainas, - parduotus produkto vienetų kiekius. 7 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1988 m. kovo 17 d. Komisijos vardu Frans Andriessen Pirmininko pavaduotojas [1] OL L 382, 1987 12 31, p. 22. [2] OL L 55, 1968 3 2, p. 1. -------------------------------------------------- I PRIEDAS BANDOMOSIOS VEISLĖS Stambiažiedės rožės Vokietijos Federacinė Respublika: | Sonia, Red Success | Prancūzija: | Royal Red, Sonia, Vega | Italija: | Omega, Baccara, Chamade | Nyderlandai: | Sonia, Madelon | Smulkiažiedės rožės Vokietijos Federacinė Respublika: | Mercedes | Prancūzija: | Laminuette, Candia | Italija: | Mercedes, Miss Italia | Nyderlandai: | Motrea, Europa | -------------------------------------------------- II PRIEDAS A. Skintų, stambiažiedžių rožių veislių sąrašas Aalsmeer Gold Aldogold Aldona Allegro Alpha Meinastur Ariane Athena Baccara Bingo Bridal Pink Carambolo Carina Carlita Carnaval Carte Dor Chamade Charlotte Cocktail Darling Denver Diana Diplomat Dr A. J. Verhage Elfe Eliora Evening Star Fiorella Golden Emblem Ilona Jakaranda Jelico Jerney Lara Linda Lorena Lovely Girl Madelon Mainzer Fastnacht Manola Marina Mariska Meimisa Miss Blanche Nathali Nicole Nordia Omega Orpas Parfuma Pasadena Peer Gynt Pecirac Pink Sensation Prive Red Success Roselandia Royal Red Ruby Ruimenkos Samantha Sandokan Sandra Sel 15 Selgold Seline Selita Shocking Blue Simona Snow Crystal Sonia Splendora Sterling Silver Sunbeam Sweet Sonia Sylvia Tineke Triada Vega Veronika Vivaldi Visa White Masterpiece White Success White Weekend Yonina Zambra mixed multi-coloured. B. Skintų, smulkiažiedžių rožių veislių sąrašas Anna Annabella Bahama Belinda Bunny Candia Candy Rose Carol Carolien Carona Carte Rose Celica Champagner Clivia Kortag Coronet Disco Meilland Disco Red Donna Esther Ofarim Europa Evelien Evergold Fantasia Fleuropa Florence Flurosa Frisco Gabriella Geko Gerdo Geza Gina Golden Belinda Golden Times Goldy (Goldilocks) Granada Grisbi Ilseta Innocenti Jack Frost Jaguar Janina Junior Miss Kardinal Kirsten Laminuette Little Silver Loretta Mandy Mardie Marimba Mathilde Mercedes Milva Mimi Rose Miss Ellen Miss Italia Motrea Murena New Commer Olivia Only Love Pastel Lenie Perlata Pink Ilseta Polka (Meijonka) Porcelina President Souzy Red Garnette Red Ilsete Romeo Ronny Tober Rosete Roswytha Rozette Rubinette Sabrina Sagitta Seldy Tanaverina Sissal Tanja Tiara Wendy Light Zurella mixed multi-coloured. --------------------------------------------------